
Nordisk mytologi - en præsentation 
En kort præsentation af den nordiske mytologi til de små klasser i 
folkeskolen. 


Nordisk mytologi for børn 


Den nordiske mytologi er en samling af gamle historier og digte fra 
vikingernes tid. 

De fortæller om jordens skabelse, guder og mystiske væsner, kampe mellem 
ondt og godt, jordens undergang og dens genopstandelse. 

Alt sammen ting som vikingerne troede på, dengang kristendommen endnu 
ikke var kommet til Norden. 


Vikingetiden varede fra omkring år 800 til år 1050, så det er lang tid siden, 
men alligevel har de fleste folk i dag hørt om aser, Valhalla og jætter. 


Mange af de ting man dengang troede på, kan være svære at forstå i dag, 
men dengang kendte man ikke til verden på samme måde, som vi gør i dag. 


Aser og jætter 


Aser var guder. 

Du har sikkert hørt om Odin, som var den enøjede, øverste gud. Han var en 
meget klog mand, og havde været med til at skabe verden. 

Han havde flere børn, men den nok mest kendte er Thor, den stærkeste af 
aserne, som med sin hammer Mjølner, kunne lave lyn og tordenvejr. 

Måske har du også hørt om Loke, som var søn af en jætte og derfor ikke var 
til at stole på. Han lavede næsten altid ulykker, men fordi han havde blandet 
blod med Thor og levet sammen med aserne, blev han betragtet som en af 
deres egne. 


Jætter lignede mennesker, men var større. De havde nogle særlige talenter 
og blev også betragtet som naturguder eller kaoskræfter. 

Selv om man kunne have gavn af deres hjælp, skulle man betragte dem som 
fjendtlige, for de var ikke søde væsner, og man kunne komme galt afsted 
hvis man stolede på dem. 


Valhalla 


Når en viking døde, blev han begravet med nogle af sine ejendele, så han 
kunne tage dem med ind i den næste verden. 

Man troede, at hvis en viking døde i kamp, blev han en helt og kom i 
Valhalla oppe i himlen. 

Valhalla var en kæmpe bygning, hvis tag var besat med gyldne skjolde, og 
der var 640 døre, som var så store, at der kunne gå 800 kæmper igennem én 
af dem på samme tid. 

Alle heltene i Valhalla kæmpede hele dagen lang på de grønne marker, og 
om aftenen var der altid fest med masser af flæsk og mjød. 


Oppe på taget af Valhalla gik geden Hedrun og spiste af bladene fra et 
løvtræ. Ud af gedens yver kom den mjød som heltene drak, og den løb 
aldrig tør. 

Det flæsk, de spiste, kom fra grisen Sæhrimmer, som altid kom til live igen 
til næste måltid, så de heller ikke løb tør for mad. 


Hvis en viking døde af alderdom eller sygdom, kom han i Hel, hvilket ikke 
var noget en viking ønskede, og derfor var de ikke bange for at dø i kamp. 


Ragnarok 


Det var blevet forudsagt, at verden ville gå under i en kæmpe krig kaldet 
Ragnarok. 

Under Ragnarok skulle aser og jætter kempe imod hinanden, og alt ville 
blive ødelagt af kamp og flammer. 

Senere ville jorden igen stige frisk og grøn op af havet, og al ondskab ville 
være udryddet. 

Det var til denne kamp, at alle heltene i Valhalla trænede dagen lang. 


Verden set med en vikings øjne 


I vikingetiden troede man, at jorden var flad, og at menneskene levede i 
Midgård, den mellemste verden, som var omringet af et kæmpe hav. 

I havet boede den store Midgårdsorm, der kunne nå hele vejen rundt om 
jorden og bide sig selv i halen. 


Det eneste, der holdt jorden oppe, var det store træ Yggdrasil i midten af 
verden, hvis rødder nåede ned i underverdenen, og hvis blade nåede op i 
himlen. 


Guderne levede i Asgård oppe i himlen, som var forbundet med Midgård 
ved hjælp af en stor regnbuebro, Bifrost, som guderne brugte, når de skulle 
fra den ene verden til den anden. 


Jætternes verden, som var kæmpernes land, lå enten inde midt i Midgård, 
udenom Midgård eller på den anden side af havet. Der er ingen, der ved 
præcist, hvor det lå. 

Jætter og aser var uvenner, men man betragtede også jætter som en slags 
guder. De var dog kendte for at være ondskabsfulde. 


Under Midgård lå Hel, som var et koldt og tåget sted, hvor man kom hen, 
når man døde, hvis man ikke kom i Valhalla. 
I underverdenen boede der også alfer og dværge. 


Vikingernes verden, som den kunne have set ud 


Kristendommens indtog i Norden 


Da kristendommen kom til Norden, blev vikingerne mere eller mindre 
tvunget til at opgive deres tro på aser og jætter. 
Selvom mange fastholdt deres tro, erklærede kong Harald Blåtand i år 965, 


skrevet på den store Jellingesten, at han havde kristnet danskerne. 
Herefter forsvandt vikingerne og deres tro lidt efter lidt. 


Levn fra den nordiske mytologi 


Man kan den dag i dag finde eksempler på ting fra den nordiske mytologi, 
som stadig har indflydelse på vores dagligdag. 


Vores ugedage er stadig opkaldt efter navne fra den nordiske mytologi. For 
eksempel er tirsdag = Tyrs dag, torsdag = Thors dag, fredag = Frej eller 
Frejas dag osv. 


Ifølge nordisk mytologi hed de første mennesker Ask og Embla, og 
faderguden Odin havde skabt dem af to døde træer. Det minder lidt om 
Adam og Eva, som vi kender dem fra Biblen. 


Måske har du hørt om Asetro eller Asatro, som er det man i dag kalder 
troen på de gamle nordiske guder. Der er i dag folk i Danmark og resten af 
Norden, som tror på de gamle nordiske guder, og mødes for at hylde dem 
og de guddommelige kræfter de repræsenterer. 


Øvelser 
Øvelser 


et Hvad er nordisk mytologi, kort fortalt? 

e Hvem var den øverste gud? 

e Hvor boede henholdsvis aser og mennesker henne ifølge nordisk 
mytologi? 

e Hvordan kom aserne ned til Midgård fra Asgård? 

e Hvad er Midgårdsormen? 

e Hvor mange døre var der i Valhalla? 

e Find en hjemmeside, der fortæller om de nordiske guder. 


Ekstra øvelse 


Her kan du finde en quiz om nordisk mytologi, der går mere i dybden med 
de forskellige aser og vigtige begreber: 


Kilder 


Ole Restrup, ”Odin og Tor”, G.E.C.Gads Forlag, 1969 


http://www.aerenlund.dk/mytologi/nordiske guder.html 
http://wwwlreligion.dk/andrereligionerføsection 16378 
http://www.denstoredanske.dk/Samfund, jura og politik/Religion og mys 
tik/Nordiske guder/nordisk religion og mytologi 
http://da.wikipedia.org/wiki/Nordisk mytologi 
http://www.enchantedforest.dk/religion/norse/kosmologi. html 
http://da.wikipedia.org/wiki/Asetro 


Nordisk Mytologi - Persongalleri 
En præsentation af nogle af de nordiske guder, til 3. klassetrin. 


De Nordiske Guder 


En præsentation af nogle af de vigtigste nordiske guder i nordisk mytologi. 


Odin 


Odin er gudernes og menneskenes fader. Han er en høj, gammel og skægget 
mand, med kun ét øje. Det andet øje byttede han væk, for at få lov til at 
drikke af mimers brønd og dermed blive den klogeste af guderne. På Odins 
skuldre sidder ravnene Hugin og Munin, som hvisker nyheder til ham fra 
hele verden. Når Odin rejser hos menneskene bruger han altid forklædning 
og falske navne. Odin har en ottebenet hest som hedder Sleipner. Sleipner 
kan ride på land, vand, og i luften. 


Frigg 


Frigg er Odins kone og sammen har de 6 sønner og én datter. Frigg er 
gudinde for ægteskabet og moderskabet, hvor hun bl.a. hjælper kvinder der 
skal føde. Hun er synsk, og ved derfor alt hvad der skal ske i fremtiden, 
men hun fortæller det ikke til nogen. 


Thor 


Thor er søn af Odin og jættekvinden Jord, og er den mægtige tordengud. 
Han er gift med Sif, og har 2 børn. Thor ejer tre magiske ting, som han 
bruger i kampen mod jætterne. Mest berømt er hammeren Mjølner, som 
altid rammer, og derefter vender tilbage til Thor. Den anden er Thors 
styrkebælte, som fordobler hans kræfter. Den sidste er de jernhandsker Thor 
har på hænderne, når han skal gribe Mjølner. Thor har altid travlt med at 
bekæmpe jætterne, og når han kører i sin stridsvogn, som er trukket af hans 
2 gedebukke, gnistrer lynene fra gedebukkenes hove og vognens rumlen 
genlyder som torden over Midgård. Thors værste fjende er Midgårdsormen. 


Sif 

Sif er gift med Thor, og sammen har de 2 børn. 

Balder 

Er søn af Odin og Frigg, og er gud for lyset, retfærdighed, renhed og 
skønhed. Han er gift med Nanna, og sammen har de én søn. Balder bliver 


skudt og dræbt af en pil lavet af mistelten, som hans blinde bror Hoder, 
bliver narret til at affyre mod Balder. 


Hoder 


Hoder er Odin og Friggs blinde søn. Han bedømmer folk på deres indre 
værdier. Hoder bliver dræbt af sin halvbroder Vali. 


Frej 


Frej er frugtbarhedsgud. Han har magten over regn, solskin, og markernes 
afgrøder, hvilket er grunden til at alle bønder husker at ofre til ham. 


Freja 
Freja er Frejs søster. Hun er kærligheds- og frugtbarhedsgudinde og hun bor 


på sin gård Folkvang, hvor hun modtager halvdelen af de døde krigere - 
Den anden halvdel kommer i valhal. 


Brage 


Brage er søn af Odin og skjaldegud - dvs. gud for digtning, musik og 
veltalenhed. Han spiller på sin harpe dagen lang. 


Ydun 


Ydun er gift med Brage, og er den kvindelige gud der vogter over gudernes 
magiske æbler. Guderne bliver ligesom mennesker gamle og kan dø, men 
hvis bare de spiser af Yduns æbler, bliver de unge igen. 


Heimdal 


Heimdal er gudernes vogter og søn af 9 jætte-søstre. Han bevogter broen 
Bifrost, som fører fra Midgård op til Asgård. Han sover aldrig, og hører så 
godt at han kan høre græsset gro. Han kan se meget langt frem og han ser 
lige så godt om natten, som om dagen. 


Tyr 


Tyr er krigsgud og søn af jætten Hymer. Han giver lov og orden, og anses 
for den gud der opretholder universet. Han er lige så stor en kriger som 
Thor, og anses for at være den modigste af alle aserne. Tyr mangler sin 
højre hånd, fordi han som den eneste af aserne turde anbringe sin hånd i 
Fenrisulvens mund, da den skulle lænkes. 


Loke 


Loke er halvt gud og halvt jætte, og bor i Asgård. Han er gudernes kloge og 
snarrådige hjælper, men han er samtidig også skyld i mange af deres 
problemer. Loke har 3 hemmelige børn med jættekvinden Angerboda: 
Fenrisulven, Midgårdsormen, og Hel. Guderne mister tålmodigheden med 
Loke da han er skyld i at Hoder dræber Balder. Derfor lænker de ham til et 
bjerg i Udgård, hvor han står med 3 store sten om halsen, maven og om 
knæene, så han ikke kan røre sig. Ovenover ham har guderne anbragt en 
slange, som drypper gift ned på Lokes hoved. Lokes kone holder dog et kar 
over for at opfange giften, men når det skal tømmes, rammer giften Lokes 
hoved, og gør at han vrider sig i smerte, så hele bjerget ryster. Dette siges at 
være forklaringen på jordskælv. 


Fenrisulven 


Den er født i Udgård, men bliver som lille hentet til Asgård. Her vokser den 
sig så stor og glubsk, at Tyr er den eneste der kan komme i nærheden af 
den. 


Midgårdsormen 


Er en kæmpeslange der ligger i verdenshavet og omgiver Midgård(jorden). 
Den er så stor at den når hele vejen rundt og bider sig selv i halen. Når den 
bevæger sig er den skyld i kæmpe stormfloder. Ligesom Fenrisulven er den 
vokset op i Asgård, men da den er blevet for stor smider Thor den i havet 
for at drukne den - hvis han dræber den på land, vil dens blod/gift nemlig 
dræbe alle. 


Hugin og Munin 


Er de 2 ravne der altid er sammen med Odin. Hver morgen flyver de ud for 
at høre nyt fra hele verden, og flyver hjem for at fortælle Odin om det. 


Hel 


Hel bevogter dødsriget Niflheim ved ask Yggdrasil's rødder, hvor hun 
hersker over 9 verdener for de døde. Det er kun mennesker der er døde af 
sygdom eller alderdom der ender hos Hel. Hun er selv halvt levende og 
halvt død, og når nogen beder hende om mad får de sat fadet "hunger" foran 
sig og ved siden af ligger kniven "sult". 


Yggdrasil 


Yøgdrasil er verdenstræet, som går igennem gudernes, menneskenes, og 
jætternes verden. Nede ved træets rødder bor tre norner, som er dem der 
bestemmer over menneskenes liv. Ved Yggdrasils rødder bor også den vise 
gamle mand mimer, der bevogter sin brønd. 


Opgaver 


1. Søg på nettet efter billeder af guderne og deres verden. Tegn så mindst 4 
af guderne. 


2. Nogle af guderne er jo i familie med hinanden. Prøv at lave et stamtræ 
over guderne og deres børn. 


Kilder 
http://www.aerenlund.dk/mytologi/nordiske guder.html 
http://www.skoletjenesten.dk 


http://da.wikipedia.org/wiki/Nordisk mytologi 


Nordisk mytologi - myter 
Et par udvalgte myter fra nordisk mytologi. Modulet retter sig mod 
undervisning i 3. klasse. 


Introduktion 


Den nordiske mytologi er en samling af forskellige historier og beretninger, 
der kaldes myter eller legender. Myterne er meget gamle og stammer fra 
den religion, som mange mennesker troede på i vikingetiden - før 
kristendommen blev indført. 


Myterne fortælles som ”gode historier”, men de fortæller samtidig noget 
om, hvorfor alting blev til, hvad der er rigtigt og forkert, godt og ondt, og 
hvad vi skal gøre for at leve et godt og sikkert liv. Vores nordiske forfærde 
har fortalt disse myter ved lejrbålet og videregivet dem fra generation til 
generation. 


Myterne handler om universets, dvs. jordens skabelse, og om den 
guddommelige kamp mellem det gode og det onde. De forklarer f.eks., 
hvorfor solen står op, og advarer imod at gå igennem skoven om natten, 
fordi det kan være farligt. 


Nu kan I læse et par af myterne fra den nordiske mytologi. 


Skabelsen 
Hvordan blev guderne, verden, jætterne og menneskene mon til? 


I begyndelsen fandtes der hverken jord eller himmel. Det eneste, der 
eksisterede, var det isnende kolde Niflheim mod nord og det gloende varme 
Muspelheim mod syd. Midt imellem lå det mægtig tomme svælg 
Ginnungagab. 


Urjætten Ymer skabes 
Fra Niflheim løb 12 iskolde floder ud i Ginnungagab og medførte enorme 
ismasser, der stødte sammen med den glohede varme fra Muspelheim. 


Heden fik isen til at smelte, og der opstod vældige dampskyer, der blev til 
store tunge regndråber, der efterhånden løb sammen og dannede et vældigt 
væsen. Væsenet blev lidt efter lidt til et menneske, der var så stort, at det 
mindste hår på kroppen var større end det største træ i skoven. Det var 
urjætten Ymer, der således blev skabt. 


Jætterne skabes 

Nu begyndte der at ske mærkelige ting med Ymers krop. Mens sveden drev 
fra ham, blev en mand og en kvinde dannet i hans armhule, og hans ene fod 
avlede en søn med den anden. De blev til de onde væsener, der kaldes 
Jætter, og de begyndte straks at formere sig. 


Guderne kommer til 

De store dampskyer drev stadig over Ginnungagab, og de tunge regndråber, 
der nu faldt, samlede sig til et nyt væsen, nemlig koen Audhumbla. Koen 
stillede sig med sit yver over Ymer og lod ham die af dens fire mælkefloder. 
Isen fra Niflheim havde ført en saltsten med fra det yderste nord, og den 
begyndte koen Audhumbla nu at slikke på. Første dag den slikkede, kom en 
mands hovedhår frem fra stenen. Anden dag dukkede hele hovedet frem, og 
tredje dag sprang en skikkelse ud af stenen. Det var guden Odins farfar 
Bure, og fra hans og jætternes slægter stammer de tre guder Odin, Vile og 
Ve. 


Jorden og himlen skabes 

Da de tre brødre Odin, Vile og Ve følte sig stærke nok, slog de 
kæmpejætten Ymer ihjel og parterede hans krop. Blodet, der flød fra Ymers 
krop, blev senere til verdens have, søer og floder, men først blev hele 
verden oversvømmet, så alle jætter på nær to druknede. De to, der 
overlevede, var gift med hinanden, så de kunne derfor føre jætternes slægt 
videre, og snart var der lige så mange jætter, som før Ymer blev dræbt. 


Af Ymers krop lavede guderne himlen og jorden. Hans kød blev til muld og 
knoglerne til fjelde. Hovedskallen dannede himmelhvælvingen, og de 
fygende gnister fra Muspelheim blev til stjerner. Solen og månen er vogne, 
der kører hen over himmelen i de baner, guderne har bestemt, og de danner 
forskellen mellem nat og dag. Skyerne er rester fra Ymers hjerne, som 
guderne smed op i luften til sidst, da de var færdige med at partere ham. 


Dværgene skabes 

Der var dog stadig nogle små stumper kød tilbage. Af de maddiker, der åd 
resterne, opstod nogle mærkelige små dværge, der bor under jorden i nogle 
dybe huler og høje uden for gudernes bolig Asgård. Dværgene er både 
kloge og opfindsomme og kan smede våben og redskaber, der overgår alt 
andet. 


Nat og Dag 

Jættekvinden Narfe fik datteren Nat, der var mørk. Nat var gift med asen 
Delling, og de fik sammen en søn, der hed Dag. Dag var lys og skinnende 
som sin far. Guderne gav Nat en vogn trukket af hesten Rimfaxe, hvis våde 
manke efterlader dug i nattens løb. Dag fik en vogn trukket af Skinfaxe, der 
oplyser himlen og jorden. 


Sol og Måne 

En mand ved navn Mundilfare havde to smukke og strålende børn, en søn 
han kaldte Måne og en datter han kaldte Sol. Guderne blev vrede over dette 
og satte som straf de to børn til at styre vognen med henholdsvis månen og 
solen. Sols vogn, der trækkes af hestene Årvågen og Alstærk, jages af ulven 
Skoll, som en dag vil sluge solen. Månes vogn trækkes af Alsvider og jages 
af ulven Hate. Derfor bevæger sol og måne sig så hastigt over himlen. 


De første mennesker skabes 

En dag, da Odin, Vile og Ve var ude at gå en tur langs stranden, fandt de to 
træstammer på strandbredden. De snittede dem med en kniv, så de kom til 
at ligne en mand og en kvinde, og Odin blæste liv i dem. Vile gav dem 
forstanden, og af Ve fik de synet og hørelsen og evnen til at kunne tale. Det 
er stamforældrene til alle jordens mennesker, og de tre guder kaldte manden 
for Ask og kvinden for Embla. De byggede en smuk gård til dem, hvor de 
skulle bo. Gården kaldte de Midgård og uden om gården satte de et hegn til 
at holde jætterne ude med. Hegnet lavede de af Ymers øjenvipper. 

Landet uden for kaldtes for Udgård eller Jotunheim - jætternes hjem. Til sig 
selv skabte guderne Asgård midt i menneskenes land, men højt hævet over 
dette. Fra Asgård og til Midgård er regnbuebroen Bifrost, som kun guderne 
kan bruge, når de vil fra det ene rige til det andet. 


Da de var færdige, drog Odin mod vest, Ve mod øst og Vile mod syd og 
siden har ingen hørt noget til Ve og Vile. 


Sådan blev guderne, verden, jætterne og menneskene til. 


Thor på fisketur 


Thor kom vidt omkring og oplevede næsten altid noget spændende. Hvad 
mon der skete, da han en aften kom til jætten Hymers går? 


En aften, da Thor var ude at gå, kom han til en gård, hvor jætten Hymer 
boede. Det var sent, og Thor fik lov til at sove på Hymers gård. Næste 
morgen stod Hymer tidligt op. Han skulle ud at fiske. Thor spurgte, om han 
måtte komme med. Det var Hymer ikke meget for. Han mente, at Thor var 
alt for lille, og at han ville blive bange, når de ikke længere kunne se land. 


Thor blev meget vred. Var der noget, han ikke kunne lide, var det, at blive 
kaldt en bangebuks. Han var lige ved at slynge Mjølner efter Hymer, men 

faldt lidt til ro og sagde, at Hymer kunne ro lige så langt ud, som han ville, 
og at det ikke blev Thor, der først spurgte, om de skulle vende om. 


Thor spurgte nu Hymer, hvad de skulle bruge til madding. Det måtte blive 
Thors eget problem, mente Hymer. Thor gik nu ud i stalden og vred hovedet 
af Hymers største tyr. Det ville han bruge som madding. Hymer blev meget 
sur, men turde ikke sige noget. 


Nu var de klar, og de satte sig i båden. De roede begge to, og båden skød en 
fin fart. De nåede snart til den plads, hvor Hymer plejede at fiske. Men Thor 
ville længere ud, så de fortsatte med at ro endnu et stykke tid. Nu blev 
Hymer nervøs. De nærmede sig nemlig det sted, hvor Midgårdsormen 
plejede at befinde sig, men Thor fortsatte med en ro. Endelig stoppede han. 
Han tog bådens anker og ankertov og satte tyrehovedet på som madding og 
kastede det i vandet. 


De havde ikke ventet længe, inden der var bid. Det gav et ordentlig ryk i 
linen, og Thor blev næsten trukket overbord! Nu blev Thor sur. Han 
spændte sit styrkebælte ind, satte fødderne mod bådens kant og begyndte at 


trække ind. Båden blev kastet rundt på havet. Men Thor ville ikke give 
hverken op eller slip! Han satte nu fødderne så hårdt i bunden på båden, at 
de gik igennem. Nu stod Thor med fødderne på havets bund og begyndte at 
trække sin fangst ind. 


Nu kunne Thor se, at det var Midgårdsormen, han havde fanget! Han holdt 
linen med den ene hånd og tog fat i Mjølner med den anden. Nu skulle 
ormen have et ordentligt slag med hammeren. Midgårdsormen snoede sig 
arrigt, og Hymer blev bange. Inden Thor kunne nå at slå til ormen, havde 
Hymer grebet en økse og hugget linen over. Ormen forvandt atter i havet, 
Thor kastede Mjølner efter den, men ramte ikke. I stedet smed han Hymer 
over bord, så han måtte svømme i land. Thor derimod vadede, stadig med 
fødderne på havbunden, i land. 


Balders død 


Balder var en af de mest fredelige og populære guder. Han gjorde aldrig 
nogen ondt. Alligevel endte han med at blive dræbt af en anden af guderne. 
Hvordan kunne det gå til? 


Balder var søn af Odin, men han var ikke som de andre aser. Balder havde 
nemlig ikke lyst til at slås og blev derfor kaldt den blide. Alle kunne godt 


lide Balder. Balder var gift med Nanna. En dag kom Balder til Nanna og 
fortalte, at han havde haft underlige drømme på det seneste. Han havde 
drømt om sin egen død. Nanna blev meget bekymret og gik til Odin, der jo 
kunne se ud i fremtiden. Men Odin kunne ingenting se. 


Odin blev også meget bekymret og besluttede sig for at ride til Vølven, der 
var begravet ved indgangen til dødsriget. Hun måtte kunne fortælle noget. 
Odin sadlede sin otte-benede hest Sleipner og red af sted. Da Odin kom 
frem, så han, at der var dækket op, som om der blev ventet gæster. Odin fik 
gravet Vølven op og spurgte hende, hvem de ventede. Hun var ikke meget 
for at svare. Men Odin pressede hende for at svar, og til sidst sagde hun: 
”De gør klar til at modtage Balder”. 


Odin kunne ikke tro det, men han vidste, at Vølven var bedre til at se ud i 
fremtiden, end han selv var. Han spurgte derfor, hvordan det ville ske. ”Han 
vil blive dræbt med en pil fra sin bror Høders bue”. Odin var forfærdet! 
Høder var Odins søn og dermed Balders bror. ”Kan det virkelig være 
rigtigt?” spurgte Odin. ”Ja, men han vil blive hævnet af en dreng, der endnu 
ikke er født!”, svarede Vølven. Odin ville gerne vide noget mere, men 
Vølven ville ikke fortælle mere. 


Odin begav sig hjemad med de frygtelige nyheder. Nanna og Balders mor 
Frigg blev meget kede af det. Men Frigg gav ikke op så let. Hun ville 
forhindre, at Balder døde og begav sig ud i verden. Hun ville få alle ting i 
verden til at love, at de ikke ville gøre Balder ondt. Og det lykkedes for 
hende. 


Da hun kom tilbage, blev aserne meget glade. Nu var Balder reddet, og 
morskaben kunne begynde. Hvis Balder ikke kunne dø, kunne man jo skyde 
til måls med bue eller kaste sten efter ham. 


Sådan kunne det have fortsat, hvis ikke Loke havde blandet sig. Han 
forvandlede sig til en gammel kone og gik til Frigg. Var hun nu sikker på, at 
hun havde fået alle til at love, at de ikke ville gøre Balder ondt. Ja, hun 
havde snakket med alle, undtagen en lille busk med navn mistelten. Den var 
så lille, at den ikke kunne gøre Balder ondt. 


Loke fandt busken og snittede en pil ud af den. Den tog han med, næste 
gang aserne skød til måls efter Balder. Loke spurgte Høder, om han ikke 
skulle skyde efter sin bror. ”Har du glemt, at jeg er blind?” svarede Høder. 
Det havde Loke ikke, men tilbød at hjælpe ham. Han placerede mistelten- 
pilen i Høders bue og hjalp med at sigte. Pilen gennemborede Balder, der 
faldt død om. 


Aserne var forfærdede! Det var nemlig kun, hvis man døde i kamp, at man 
kom i Valhalla. Nu skulle Balder i stedet ned til Hel i dødsriget! 


Men Frigg ville ikke give op. Måske kunne man overtale Hel til at lade 
Balder gå. Hermod tilbød at rejse til dødsriget og lånte Odins hest Sleipner. 
Han red i ni dage, før han nåede dødsriget. Da var Balder allerede 
ankommet. Han sad sammen med sin kone Nanna, som var død af sorg ved 
Balders ligfærd. Hermod gik til Hel. Var det muligt at få Nanna og Balder 
med tilbage til Asgård? Nej, når man først var kommet ind, kom man ikke 
ud igen. 


Hermod gav dog ikke op. Han forsøgte at overtale Hel, og til sidst gav Hel 
sig. Balder og Nanna kunne vende tilbage til Asgård på en betingelse. Alle 
levende såvel som døde væsener skulle græde over Balder. Hvis de ville 
det, var Hel villig til at lade Balder og Nanna vende tilbage. ”Men hvis der 
er bare et væsen, der ikke græder, bliver de hos mig”, afsluttede Hel. Det 
mente Hermod nu ikke skulle blive det store problem. 


De andre aser blev meget glade ved Hermods hjemkomst og begav sig 
straks ud i verden for at få alle til at græde. Da de troede, de var færdig og 
alle væsener græd, kom de forbi en grotte. Inde i grotten sad en kvinde ved 
navn Tøk. Hun nægtede at græde. Dermed brast asernes håb om at få Balder 
tilbage. Men aserne blev mistænksomme og vendte tilbage til grotten. Nu 
var Tøk væk. ”Det er Loke, der står bag. Han forvandlede sig til en kvinde. 
Find ham!” sagde Odin. 


Men Loke var allerede flygtet! Han havde bygget et hus på en bjergtop, 
hvor han kunne holde øje med alle, der nærmede sig bjerget. Han følte sig 
dog ikke tryg og forvandlede sig i stedet til en fisk. Men aserne havde 
gennemskuet ham, og Thor fangede Loke. Han blev bundet fast til nogle 
sten, og som hævn hængte aserne en giftslange over hovedet på Loke og lod 
dens gift dryppe ned i hovedet på ham. Da aserne var gået, satte Lokes kone 
Sigyn en skål under slangen, som opsamlede slangens gift. Men hver gang 
skålen var fuld og skulle tømmes, dryppede giften ned på Loke, der vred sig 
i smerte og fik hele verden til at skælve! 


Men hvad skete der med Høder? Jo, han blev dræbt af en af Odins andre 


sønner, der hed Vale. Han kom til verden en mørk nat, og den næste morgen 
slog han Høder ihjel. Vølvens spådom var gået i opfyldelse. 


Rejsen til Udgårdsloke 


Gå på nettet og læs historien Rejsen til Udgårdsloke. 


Historien er fortalt som en tegneserie. 


Øvelser 


Nu skal I løse disse øvelser: 
Øvelser 


e Når I har læst myten ”Rejsen til Udgårdsloke”, kan I prøve vælg-selv- 
udgaven af myten på samme hjemmeside. 

« Brug jeres smartphone eller iPad til at søge efter flere myter fra den 
nordiske mytologi og mail eller sms www-adresserne til jeres 
klassekammerater. 

e Brug jeres smartphone eller iPad til at finde billeder på nettet af de 
aser, jætter, væsener og steder, I har læst om i de tre myter, og print 
dem ud og gem dem i jeres mappe. Senere skal billederne sættes 
sammen til en stor, fælles collage. 

e Find eksempler på modsætninger, f.eks. liv og død, varme og kulde, 
lys og mørke, guder og jætter, kamp og fred i myterne, I har læst. 

e Lav en af figurerne fra en af historierne i ler. 


Kilder 


Den Digitale Historiebog, Forlaget Meloni, Den Digitale Historiebog. 
Erik F, Rønnebech, Nordisk mytologi v. Erik F. Rønnebech. 
NetSpirit, NetSpirit. 

Danmarks Radio, dr.dk. 


Nordisk mytologi - runer 

I vikingetiden brugte man ikke almindelige bogstaver, som vi kender dem 
nu. Dengang skrev man med noget, der hed runer. Dette modul vil lære dig 
om runer, hvordan de blev brugt i vikingetiden, hvordan de bliver brugt i 
den nordiske mytologi, og hvordan du selv kan bruge dem. 


Hvad er runer? 


Runer er de bogstaver, som man brugte for over 1000 år siden i Danmark. 
De første runer blev skrevet i jernalderen og både i vikingetiden og 
middelalderen brugte man runer, indtil man begyndte at bruge de bogstaver, 
som vi bruger nu i Danmark. 

Runer er kantede og simple at skrive, så man let kan hugge dem ud i sten 
eller snitte dem i træ - for i vikingetiden havde man hverken kuglepenne 
eller tuscher at skrive med på papir, så det skulle være let at skrive. 

I den nordiske mytologi bruger man også runer til at skrive og udsmykke 
ting med. 


Her vil du lære mere om runernes historie, hvordan du selv kan skrive med 
runer og hvordan du kan skrive kode-beskeder til dine venner. 


Runerne 


Runernes form og betydning har ændret sig med tiden, men disse runer 
passer bedst til de bogstaver, som vi bruger i dag: 


[missing resource: http://www. fortidensjelling.dk/rune4a.jpg] 


futharkgwhnip 
[missing resource: http://www.fortidensjelling.dk/rune4b.jpg] 


astbemldyzæø 


Kig godt på runerne og prøv at huske dem - du skal bruge dem senere! 


Hvor findes runer? 


I vikingetiden brugte man runer i stedet for de bogstaver, som vi kender nu, 
og i den nordiske mytologi bruger alle guderne og menneskerne runer til at 
skrive på ting med og til at pynte med. 

I dag bruger vi bogstaver, og ikke runer, til at skrive med. Så du kan ikke 
skrive din næste danske stil med runer, MEN du kan bruge dem til at lave 
hemmelige beskeder til dine venner og til at pynte dine ting med ligesom 
Odin og Tor gør i den nordiske mytologi. 


Her kan du se billeder af hvordan man i vikingetiden brugte runer til at 
skrive og udsmykke ting med: 


[missing resource: http://www. fortidensjelling.dk/61.jpg] 


[missing resource: http://www.rundtomruner.dk/billeder/maerkelap.jpg] 


Hør runernes lyd 


Hvis du klikker på dette link kan du til højre på siden høre, hvordan runer 
lyder, når de læses op. 


Kan du huske runerne? 


Exercise: 


Problem: Hvad står der her: [missing resource: 
http://spejdernetdivers.wh.spejdernet.dk/kode/img/rune 0.jpg] 
[missing resource: 
http://spejdernetdivers.wh.spejdernet.dk/kode/img/rune d.jpg] 
[missing resource: 


http://spejdernetdivers.wh.spejdernet.dk/kode/img/rune ij.jpg] 
[missing resource: 
http://spejdernetdivers.wh.spejdernet.dk/kode/img/rune n.jpg] 


Solution: 


Odin 


Exercise: 


Problem: Hvad står der her: [missing resource: 
http://spejdernetdivers.wh.spejdernet.dk/kode/img/rune f.jpg] 
[missing resource: 
http://spejdernetdivers.wh.spejdernet.dk/kode/img/rune r.jpg] 
[missing resource: 
http://spejdernetdivers.wh.spejdernet.dk/kode/img/rune e.jpg] 
[missing resource: 
http://spejdernetdivers.wh.spejdernet.dk/kode/img/rune ij.jpg] 
[missing resource: 
http://spejdernetdivers.wh.spejdernet.dk/kode/img/rune a.jpg] 


Solution: 


Freja 


Exercise: 


Problem: Hvad står der her: [missing resource: 
http://spejdernetdivers.wh.spejdernet.dk/kode/img/rune r.jpg] 
[missing resource: 
http://spejdernetdivers.wh.spejdernet.dk/kode/img/rune a.jpg] 
[missing resource: 
http://spejdernetdivers.wh.spejdernet.dk/kode/img/rune g.jpg] 
[missing resource: 
http://spejdernetdivers.wh.spejdernet.dk/kode/img/rune n.jpg] 
[missing resource: 
http://spejdernetdivers.wh.spejdernet.dk/kode/img/rune a.jpg] 
[missing resource: 


http://spejdernetdivers.wh.spejdernet.dk/kode/img/rune r.jpg] 
[missing resource: 
http://spejdernetdivers.wh.spejdernet.dk/kode/img/rune 0.jpg] 
[missing resource: 
http://spejdernetdivers.wh.spejdernet.dk/kode/img/rune k.jpg] 
Solution: 


Ragnarok 


Prøv selv. 
Hvis du følger dette link, kan du i bunden af siden selv oversætte 


almindelige bogstaver til rigtige runer. 
Prøv at skrive en hilsen til dine venner, som de så skal oversætte. 


Tillykke! 


Tillykke, du har nu lært at skrive runer ligesom de gjorde i vikingetiden og 
som de gør i den nordiske mytologi! 


Litteratur og kilder 
Links 
+ Fortidens Jelling 


. KFUM-Spejderne i Danmark 
+ Rundt Om Runer 


